Diari Oficial de la Generalitat Valenciana


Sumari del DOGV 9559, del 22-03-2023 (2023/3008)

RESOLUCIÓ de 14 de març de 2023, del president de la Generalitat, per la qual es nomena les persones membres de la Comissió Commemorativa de l'Any Eusebio Sempere i es crea el Comité Executiu d'aquesta Comissió.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9559

Data del DOGV
:   22-03-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/3008


Data del document
:   14-03-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 14 de març de 2023, del president de la Generalitat, per la qual es nomena les persones membres de la Comissió Commemorativa de l'Any Eusebio Sempere i es crea el Comité Executiu d'aquesta Comissió. [2023/3008]  
Pel Decret 8/2023, de 27 de gener, del Consell, es va declarar l'any 2023 com a Any Eusebio Sempere. En l'article 1.2 d'aquest decret, es va crear la Comissió Commemorativa de l'Any Eusebio Sempere (d'ara en avant, la Comissió) que quedava adscrita a la Presidència de la Generalitat, a través del Gabinet del president.  
L'article 2.1 de l'esmentat decret determina que «Les persones membres de la Comissió seran nomenades, mitjançant una resolució del president de la Generalitat, entre representants d'entitats públiques o privades vinculades a l'àmbit de la cultura i persones rellevants pel seu prestigi i la seua contribució a la cultura i les arts.»  
D'altra banda, l'article 4.1 de l'esmentat Decret assenyala que «Per a facilitar el desenvolupament de les funcions de la Comissió, es crearà un Comité Executiu integrat per una presidenta o un president, designat, per resolució del president de la Generalitat, d'entre les persones membres de la Comissió, i altres quatre persones membres de la Comissió designades per esta. La secretaria del Comité serà exercida per la persona designada per i entre els seus i les seues membres.»  
Per això, en virtut del que s'ha exposat, d'acord amb la proposta de la Secretaria Autonòmica de Cultura i Esport, i en virtut de les atribucions que em confereixen els articles 2 i 4 del Decret 8/2023, de 27 de gener, del Consell, resolc:  
  
Primer  
Nomenar, com a membres de la Comissió Commemorativa de l'Any Eusebio Sempere, a les persones següents:  
- La persona titular de la Conselleria d'Educació, Cultura i Esport, que n'exercirà la vicepresidència de la Comissió.  
- La persona titular de la Secretaria Autonòmica de Cultura i Esport.  
  
- Una persona en representació del Consell Valencià de Cultura, designada per este.  
- La persona que exerceix la presidència de la Diputació Provincial d'Alacant, o persona en qui delegue.  
- La persona titular de l'alcaldia de l'Ajuntament d'Alacant, o persona en qui delegue.  
- La persona titular de l'alcaldia de l'Ajuntament d'Onil, o persona en qui delegue.  
- La Sra. Irene Mira Sempere, en representació de la família d'Eusebio Sempere.  
- La Sra. Rosa María Castells González, conservadora de les col·leccions del Museu d'Art Contemporani d'Alacant (MACA).  
- La Sra. Pilar Tébar Martínez, directora cultural de l'Institut Alacantí de Cultura «Juan Gil Albert».  
- La persona titular de la direcció de l'Institut Valencià d'Art Modern (IVAM).  
- La persona titular de la gerència del Consorci de Museus de la Comunitat Valenciana.  
- Una persona en representació de la Universitat d'Alacant, designada per esta.  
- Una persona en representació de la Universitat Miguel Hernández d'Elx, designada per esta.  
- Una persona en representació de la Universitat de València, designada per esta.  
- Una persona en representació de la Universitat Politècnica de València, designada per esta.  
  
Segon  
Crear el Comité Executiu de la Comissió i designar Rosa María Castells González com a presidenta d'aquest.  
  
Tercer  
D'acord amb el que estableix la disposició final segona del Decret 8/2023, de 27 de gener, del Consell, el nomenament de les persones membres de la Comissió i el Comité Executiu d'aquesta Comissió es mantindran vigents fins a l'1 de juliol de 2024.  
  
Quart  
Esta resolució es publicarà en el Diari Oficial de la Generalitat Valenciana i produirà efectes des de la data de la seua signatura.  
  
València, 14 de març de 2023.- El president de la Generalitat: Ximo Puig i Ferrer.